מיילי הסירה עוקב מליאם וקייטלין
הצעד האחרון: מיילי הסירה עוקב מליאם וקייטלין
אחרי גירושים סוערים מליאם המסוורת' וזוגיות מתוקשרת עם קייטלין קרטר, מיילי סיירוס החליטה להסיר עוקב מהשניים ברשתות החברתיות ולהמשיך הלאה בחייה
מערכת mako סלבס | mako | פורסם 06/11/19 06:41
החיים של מיילי סיירוס עברו בחודשים האחרונים שינויים כמעט כמו פניה של אנג'לינה ג'ולי האיראנית. אחרי שנישאה בשנה האחרונה לליאם המסוורת' ודיגמנה זוגיות לתפארת, מיילי וליאם הודיעו על פרידה סוערת במיוחד שעם הזמן הלכה והחריפה.
זמן קצר אחרי הפרידה של השניים נודע כי מיילי מנהלת מערכת יחסים עם חברתה הטובה, קייטלין קרטר, אך הרומן הקצר של השתיים הגיע לסיומו תוך שבועות ספורים ובספטמבר האחרון אתרים מעבר לים דיווחו כי הן הפרידו כוחות. כעת, מיילי החליטה להמשיך הלאה ולטשטש אותם גם ברשתות החברתיות.
זו כבר תקופה שליאם לא עוקב אחרי מיילי, אך רק ביממה האחרונה היא החליטה להסיר ממנו עוקב באינסטגרם ועל הדרך נפרדה לשלום גם מקייטלין, שנכון לכתיבת שורות אלה, עדיין עוקבת אחרי מיילי ורואה כל צעד של האקסית.
מקור סיפר לאתר "קוסמופוליטן" כי: מיילי וקייטלין עדיין חברות טובות. הן היו חברות מאז ותמיד והיו שם אחת לצד השניה כשהן נפרדו, אבל הם פשוט לא במערכת יחסים רומנטית יותר". ובכן, אם חברות טובה כוללת הסרת עוקב מהאינסטגרם, אנחנו לא יודעים מה לומר. אולי אופירה אסייג תדע למצוא את המילים הנכונות.